Эканаміст Леанід Злотнікаў лічыць, што гэта не апошні канфлікт паміж дзяржавамі на эканамічнай глебе. “У асноўным гэтыя канфлікты паўстаюць з-за таго, што моцна адрозніваюцца эканамічныя мадэлі. У рынкавай эканоміцы паняцце справядлівай канкурэнцыі — не пусты гук, а пытанне жыцця і смерці прадпрыемства. У нас многія прадпрыемствы субсідзіруюцца. Доля дзяржпадтрымкі ў нас складае прыблізна 20 працэнтаў, у іх — каля трох. Праблему першапачаткова лабіравалі расійскія вытворцы. Магчыма, выкарыстоўваліся не зусім прадуманыя хады, кшталту прэтэнзій да тэхнічных стандартаў. Але ім неабходна было абараніць сябе. Праўда, узгадніць узровень падтрымкі прадпрыемстваў розных дзяржаў не так проста, таму гандлёвыя войны паміж Беларуссю і Расіяй на гэтым не скончыліся. Істотныя разыходжанні па дэмпінгу так хутка не вырашаюцца, — падкрэслівае Злотнікаў.